3. ΒΑΣΙΛΙΚΟΝ ΔΙΑΤΑΓΜΑ υπ’ αριθ.348 της 10/16 Ιουν. 1967 (ΦΕΚ Α' 102) Περί Εργαστηρίων, Σπουδαστηρίων, Κατωτέρου Διδακτικού Προσωπικού της Φυσικομαθηματικής Σχολής του Πανεπιστημίου Πατρών. Έχοντες υπ’ όψιν: α)Το άρθρ. 8 του Ν.Δ. 4425/11.11.64 «περί ιδρύσεως Πανεπιστημίου εν Πάτραις», και το άρθρ. 16 παρ. 1 του Νόμ. 1811/1951 «περί κώδικος καταστάσεως Δημοσίων Διοικητικών Υπαλλήλων». β)Την εις το υπ’ αριθ. 23 και από 21.11.1966 Πρακτικόν αυτής διατυπωθείσαν γνώμην της Διοικούσης Επιτροπής του Πανεπιστημίου Πατρών. γ)Τας υπ’ αριθ. 61 και 147 και από 28.1.1967 γνωμοδοτήσεις του Α.Σ.Δ.Υ. δ)Την από 8 Μαρτ. 1967 γνωμοδότησιν του Συμβουλίου Επικρατείας, διατυπουμένην εις το υπ’ αριθ. 161 Πρακτικόν αυτού. Προτάσει του Προέδρου της Κυβερνήσεως, αποφασίζομεν και διατάσσομεν: Άρθρ.1.-1.Παρά τη Φυσικομαθηματική Σχολή του Πανεπιστημίου Πατρών ιδρύονται εργαστήρια και σπουδαστήρια, των εργαστηρίων αντιστοιχούντων προς τας υπό του υπ’ αριθ. 828 και από 14/19.10. 1966 Β.Δ/τος ορισθείσας τακτικάς έδρας καθ’ α ειδικώτερον κατωτέρω καθορίζεται. Τα σπουδαστήρια σκοπόν έχουν την εξυπηρέτησιν επιστημονικών τομέων καλυπτομένων υπό μιας ή πλειόνων εδρών του Πανεπιστημίου καθ’ α κατωτέρω ορίζεται: α)Σπουδαστήρια: Το Φιλοσοφικόν Σπουδαστήριον. Το Μαθηματικόν Σπουδαστήριον. Το Σπουδαστήριον Μηχανικής. (Μετά την σελ. 628,04) Σελ. 628,05 315-139 Σχολή Θετκών Επιστημών Παν/μίου Πατρών 31.Ζ.β.3 26 β)Εργαστήρια: Εργαστήριον Φυσικής Α', Εργαστήριον Φυσικής Β', εργαστήριον Ηλεκτρονικής, εργαστήριον Οργανικής Χημείας, εργαστήριον Φυσικοχημείας, εργαστήριον Ζωολογίας, εργαστήριον Βιολογίας, εργαστήριον Βοτανικής, εργαστήριον Γεωλογίας. 2.Το Φιλοσοφικόν Σπουδαστήριον και το Σπουδαστήριον Μηχανικής διευθύνεται υπό του Καθηγητού της αντιστοίχου έδρας, το Μαθηματικόν Σπουδαστήριον διευθύνεται υπό του υπό της Σχολής οριζομένου Καθηγητού αντιστοίχου έδρας. Τον Διευθυντήν του Φιλοσοφικού Σπουδαστηρίου κωλυόμενον αναπληροί ο υπό του Κοσμήτορος οριζόμενος Καθηγητής, του δε Μαθηματικού Σπουδαστηρίου ο καθηγητής της ετέρας έδρας των Μαθηματικών. 3.Η λειτουργία εκάστου Σπουδαστηρίου διέπεται υπό κανονισμού εγκρινομένου υπό της Συγκλήτου μετά πρότασιν της Σχολής. 4.Διευθυντής εκάστου εργαστηρίου καθίσταται αυτοδικαίως ο εν τη αντιστοίχω τακτική έδρα διοριζόμενος Καθηγητής ή μη πληρωθείσης της έδρας ο εις ον ανετέθη η διδασκαλία των μαθημάτων της έδρας Καθηγητής. 5.Το εν τοις εργαστηρίοις προσωπικόν αποτελείται εκ των επιμελητών και βοηθών των εργαστηρίων, των οικείων εδρών και παρασκευαστών α' κατηγορίας. Εις τα εργαστήρια κατανέμονται ωσαύτως αποφάσει της Συγκλήτου μετά γνώμην της Σχολής και οι αναγκαίοι παρασκευασταί, β' κατηγορίας, τεχνίται και επιστάται. Το προσωπικόν των σπουδαστηρίων αποτελείται εξ επιμελητών, βοηθών και επιστατών. Άρθρ.2.-Δια την λειτουργίαν των Σπουδαστηρίων και Εργαστηρίων και τας λοιπάς εις προσωπικόν ανάγκας της Φυσικομαθηματικής Σχολής ορίζονται αι κάτωθι θέσεις: 1.Θέσεις Επιμελητών Σπουδαστηρίων Α1 Κλάδος Επιμελητών Σπουδαστηρίων Φιλοσοφίας. Μία θέσις επί βαθμώ Καθηγητού Λυκείου έως Γυμνασιάρχου. Α2 Κλάδος Επιμελητών Μαθηματικών, 2 θέσεις επί βαθμώ 5ω-2ω. Α3 Κλάδος Επιμελητών Μηχανικής, μία θέσις επί βαθμώ 5ω-2ω. Σελ. 628,06 315-140 Επιμεληταί Εργαστηρίων επί βαθμώ 5ω-2ω. Θέσεις Α4 Κλάδος Επιμελητών Φυσικής 2 Α5    "     "           Ηλεκτρονικής 1 Α6    "                "           Ανοργ. Χημείας 1 Α7    "                "           Οργαν. Χημείας 1 Α8    "                "           Φυσικοχημείας 1 Α9    "                "           Βιολογίας 1 Α10    "                "           Ζωολογίας 1 Α11    "                "           Βοτανικής 1 Α12    "                "           Γεωλογίας 1 α)Επιμελητής διορίζεται εις τον εισαγωγικόν βαθμόν δια Β.Δ/τος μετ’ απόφασιν της οικείας Σχολής λαμβανομένην μετά πρότασιν του Καθηγητού της έδρας, ο κεκτημένος διδακτορικόν δίπλωμα ανταποκρινόμενον προς το είδος της έδρας, υπηρετήσας επί διετίαν ως επιμελητής ή ως βοηθός ή πτυχιούχος παρασκευαστής εν ομοειδεί εργαστηρίω ομοειδούς έδρας, ή ασκηθείς επί διετίαν εν ομοειδεί εργαστηρίω έδρας αλλοδαπού Πανεπιστημίου ή Σχολής, έχων γνώσεις μιας των εν τω Πανεπιστημίω διδασκομένων γλωσσών και μη υπερβάς το 55ον έτος της ηλικίας του. Το προσόν της προϋπηρεσίας δεν απαιτείται δια την πρώτην πλήρωσιν της θέσεως και επί μίαν διετίαν από της ενάρξεως της ισχύος του παρόντος. β)Επιμεληταί διορίζονται επί θητεία τεσσάρων ετών δυναμένη ν’ ανανεωθή εφ’ άπαξ επί ίσον χρόνον κατά τον εν εδαφ. α' τρόπον. 31.Ζ.β.3 Σχολή Θετκών Επιστημών Παν/μίου Πατρών 27 2.Θέσεις Βοηθών Α1 Κλάδος Βοηθών εδρών Μαθηματικών, επί βαθμώ καθηγητού έως βοηθού Γυμνασιάρχου 6 θέσεις. Α2 Κλάδος Βοηθών Μηχανικής, επί βαθμώ 7ω4ω 3 θέσεις. Βοηθοί Εργαστηρίων επί βαθμώ 7ω-4ω. Θέσεις Α3 Κλάδος  Βοηθών Φυσικής 8 Α4   " " Ηλεκτρονικής 4 Α5   " " Ανοργ.Χημείας 4 Α6   " " Οργαν.Χημείας 4 Α7   " " Φυσικοχημείας 4 Α8   " " Βιολογίας 4 Α9   " " Ζωολογίας 4 Α10   " " Βοτανικής 4 Α11   " " Γεωλογίας 4 Α12   " "           Σπουδαστηρίου  Φιλοσ. 4 4.θέσεις επί βαθμώ Καθηγητού έως Βοηθού Γυμν/ρχου. α)Βοηθός Εργαστηρίου διορίζεται εις τον εισαγωγικόν βαθμόν υπό του Πρυτάνεως μετά πρότασιν του οικείου Καθηγητού ο κεκτημένος πτυχίον Σχολής Τμήματος αυτής αντιστοίχου προς τα τμήματα της Φυσικομαθηματικής Σχολής του Πανεπιστημίου Πατρών. Βοηθοί εις την έδραν της Φιλοσοφίας διορίζονται οι έχοντες πτυχίον της Φιλοσοφικής Σχολής Πανεπιστημίου ημεδαπού ή ομοταγούς Αλλοδαπού, πάντες δε εφ’ όσον γνωρίζουν μίαν των εν τω Πανεπιστημίω διδασκομένων γλωσσών και δεν έχουν  συμπληρώσει το 45ον έτος της ηλικίας των. β)Οι βοηθοί διορίζονται επί θητεία τριών ετών μη ανανεουμένη. Η θητεία των διοριζομένων κατά την πρώτην πλήρωσιν των θέσεων δύναται να παραταθή υπό του Πρυτάνεως επί μίαν εισέτι τριετίαν μετά πρότασιν του οικείου Καθηγητού. 3.Θέσεις Παρασκευαστών Εργαστηρίων Α'  Κατηγορίας επί βαθμοίς 7ω-4ω. Θέσεις Α1 Κλάδος Παρασκευαστών Φυσικής Α' 1 Α2   " " Φυσικής Β' 1 Α3   " " Ηλεκτρονικής 1 Α4   " " Ανοργ.Χημείας 1 Α5   " " Οργαν.Χημείας 1 Α6   " " Φυσικοχημείας 1 Α7   " " Βιολογίας 1 Α8   " " Ζωολογίας 1 Α9   " " Βοτανικής 1 Α10   " " Γεωλογίας 1 Θέσεις Παρασκευαστών Εργαστηρίων Β'  Κατηγορίας επί βαθμοίς 9ω-5ω Θέσεις Β1 Κλάδος Παρασκευαστών Φυσικής Α' 1 Β2   " " Φυσικής Β' 1 Β3   " " Ηλεκτρονικής 1 Β4   " " Ανοργ.Χημείας 1 Β5   " " Οργαν.Χημείας 1 Β6   " " Φυσικοχημείας 1 Β7   " " Βιολογίας 1 Β8   " " Ζωολογίας 1 Β9   " " Βοτανικής 1 Β10   " " Γεωλογίας 1 α)Παρασκευαστής εργαστηρίου Κατηγορίας Α' διορίζεται εις τον εισαγωγικόν βαθμόν υπό του Πρυτάνεως μετά πρότασιν του Διευθυντού του Εργαστηρίου πτυχιούχος της οικείας Σχολής, κατηγορίας δε Β΄ ο υπό του Καθηγητού Διευθυντού του Εργαστηρίου επιλεγόμενος ως εμπειροτέχνης, κεκτημένος απολυτήριον τέως οκταταξίου ή εξαταξίου Γυμνασίου ή επταταξίου νυκτερινού Δημοσίου Γυμνασίου ή Δημοσίας Εμπορικής Σχολής ή Λυκείου (Ν.Δ. 4379/64) ή ισοτίμου προς ταύτα Σχολής Μ. Εκπαιδεύσεως και ανάλογος ειδική εμπειρία. Παρασκευασταί Α' και Β κατηγορίας διορίζονται επί τριετή θητεία δυναμένη εκάστοτε να ανανεούται επί ίσον χρόνον. 4.Θέσεις μονίμων Επιστατών Εργαστηρίων Β' Κατηγορίας, επί βαθμοίς 11ω-8ω Β11 Κλάδος Επιστατών Εργαστηρίων 10 θέσεις. Τυπικά προσόντα διορισμού δια πράξεως του Πρυτάνεως: Απολυτήριον τέως οκταταξίου ή εξαταξίου Γυμνασίου ή επταταξίου νυκτερινού Δημοσίου Γυμνασίου ή Δημοσίας Εμπορικής Σχολής ή Λυκείου (Ν.Δ. 4379/64) ή ισοτίμου προς ταύτα Σχολής Μ. Εκπαιδεύσεως και ανάλογος ειδική  εμπειρία. Άρθρ.3.-1.Εις την Φυσικομαθηματικήν Σχολήν διδάσκονται ξέναι γλώσσαι η Αγγλική, η Γαλλική, η Γερμανική και η Ιταλική. Η διδασκαλία είναι υποχρεωτική δια μίαν τουλάχιστον των άνω γλωσσών κατ’ εκλογήν του φοιτητού. 2.Η διδασκαλία των ξένων γλωσσών γίνεται υπό Διδασκάλων. Διδάσκαλοι ξένων γλωσσών διορίζονται υπό του Πρυτάνεως μετά γνώμην της Σχολής, ημεδαποί, κεκτημένοι πτυχίον της οικείας γλώσσης και Φιλολογίας Πανεπιστημίου ημεδαπού ή ισοτίμου πτυχίου ομοταγών ιδρυμάτων της αλλοδαπής και τριετή τουλάχιστον προϋπηρεσίαν καθηγητού μέσης εκπαιδεύσεως ή ιδιωτικού ιδρύματος ξένων γλωσσών, ανεγνωρισμένου ως τοιούτου υπό του Υπουργείου Εθνική ς Παιδείας, 3.Διδάσκαλοι διορίζονται επί θητεία τριών ετών, ανανεουμένη εκάστοτε επί ίσον χρόνον, μη επιτρεπομένου διορισμού ή ανανεώσεως της θητείας, εφ’ όσον υπερέβησαν ή θέλουν υπερβή κατά τον χρόνον της θητείας ή ανανεώσεως το 65ον έτος της ηλικίας. (Αντί της σελ. 628,07(α) Σελ. 628,07(β) Τεύχος 408-Σελ. 95 Σχολή Θετκών Επιστημών Παν/μίου Πατρών 31.Ζ.β.3 28 4.Δια την διδασκαλίαν ξένων γλωσσών ιδρύονται αι κάτωθι θέσεις Διδασκάλων ξένων γλωσσών α' κατηγορίας επί βαθμώ καθηγητού μέχρι Βοηθού Γυμνασιάρχου:        θέσεις Α1Κλάδος Διδασκάλων Αγγλικής γλώσσης 1 Α2    "                "           Γαλλικής        " 1 Α3    "                "           Γερμανικής    " 1 Α4    "                "           Ιταλικής         " 1 Οργάνωσις της Γραμματείας της  Φυσικομαθηματικής Σχολής του  Πανεπιστημίου Πατρών Άρθρ.4.-1.Της Γραμματείας της Φυσικομαθηματικής Σχολής προΐσταται ο Γραμματεύς. Ο Γραμματεύς της Φυσικομαθηματικής Σχολής έχει την εποπτείαν και τον έλεγχον των γραφείων της Φυσικομαθηματικής Σχολής υπεύθυνος ων απέναντι του Κοσμήτορος δια την κανονικήν λειτουργίαν αυτών, επιβλέπει την εν αυτοίς εφαρμογήν των αποφάσεων της Σχολής, μεριμνά περί πάντων των εις την διοίκησιν της Σχολής αφορώντων θεμάτων, εκτελεί τας αποφάσεις της Σχολής και υπογράφει τα υπό της Σχολής εκδιδόμενα πιστοποιητικά ή άλλα αποδεικτικά. Τον Γραμματέα κωλυόμενον ή απόντα, αναπληροί ο κατά βαθμόν προηγούμενος των εν τη Γραμματεία υπηρετούντων διοικητικών υπαλλήλων, εκτός αν ο Κοσμήτωρ της Σχολής ήθελεν άλλως ορίσει. 2.Εις την Γραμματείαν της Φυσικομαθηματικής Σχολής υπάγεται το γραφείον φοιτητών και μητρώου. Τούτο επιμελείται της εγγραφής των φοιτητών, της τηρήσεως μητρώου, εκδόσεως πιστοποιητικών κλπ. Εις την Γραμματείαν υπάγονται οργανικώς και οι εις την Φυσικομαθηματικήν Σχολήν υπηρετούντες Τεχνίται, Κλητήρες, Θυρωροί και Νυκτοφύλακες. Άρθρ.5.-Μέχρι της ενάρξεως λειτουργίας των Σχολών του Πανεπιστημίου Πατρών, και εκλογής Πρυτάνεως και Συγκλήτου αυτού, όπου αναφέρεται εν τω παρόντι απόφασις της Συγκλήτου η απόφασις της Σχολής νοείται απόφασις της κατά το άρθρ. 6 παρ. 1 του Ν.Δ. 4425/64 Διοικούσης Επιτροπής, όπου δε αναφέρεται πράξις του Πρυτάνεως, νοείται πράξις του Προέδρου της Διοικούσης Επιτροπής του Πανεπιστημίου Πατρών. Και εις πάσαν περίπτωσιν έγκρισις του ασκούντος την εποπτείαν Υπουργού. Εις τον Ημέτερον Πρόεδρον της Κυβερνήσεως, ανατίθεμεν την δημοσίευσιν και εκτέλεσιν του παρόντος. Σελ. 628,08(β) Τεύχος 408-Σελ. 96

[Source: greek_legal_code_raptarchis | Tokens: 9293]